ԱԳ նախարարներն ու համանախագահներն ընդգծեցին ԵԱՀԿ Մինսկի խմբի կարևորությունը, որպես Լեռնային Ղարաբաղի հակամարտության կարգավորման բանակցային ձևաչափ: Արտաքին գործերի նախարարները վերահաստատեցին խաղաղ կարգավորման գործընթացին իրենց աջակցությունը և բանակցությունները շարունակելու իրենց վճռականությունը: Նախարարները և համանախագահները պայմանավորվեցին առաջիկա շաբաթների ընթացքում շարունակել հիմնախնդրի խաղաղ կարգավորման գործընթացի շուրջ հետագա քննարկումները,- տեղեկացնում են ՀՀ ԱԳՆ մամուլի ծառայությունից: